User:Arturik1988/sandbox

Ο σύλλογος «ΝΟΣΗΛΕΙΑ» (πρώην Σύλλογος παροχής βοήθειας και κατ’οίκον νοσηλείας «Η Παμμακάριστος») ξεκίνησε τη δράση του το 2001 με εθελοντές εργαζόμενους στη δημόσια υγεία (γιατροί, νοσηλευτές κ.ά.) για να προσφέρει δωρεάν νοσηλεία στο σπίτι σε χρονίως πάσχοντες ανάπηρους ή κατάκοιτους που δύσκολα μετακινούνται.

Υπάγεται στις Εθελοντικές Οργανώσεις Μη Κερδοσκοπικού Χαρακτήρα (Πιστοποίηση Υ.Υ.Κ.Α.   Γ.Π.Π:(2)γ/οικ.26739 (ΦΕΚ 836/B/19.3.12), χωρίς κρατική επιχορήγηση. Νομικά λειτουργεί με τη μορφή Σωματείου.

Έχει 3μελή Εξελεγκτική Επιτροπή που ελέγχει τη σωστή εκτέλεση του προϋπολογισμού και ανά έτος γίνεται απολογισμός του έργου που εγκρίνεται από τη Γενική Συνέλευση των μελών μας.

Εκπροσωπείται από πενταμελές διοικητικό συμβούλιο που εκλέγεται κάθε τρία χρόνια από τα μέλη του.

Οικονομικά στηρίζεται στις συνδρομές των μελών του, σε δωρεές ευαισθητοποιημένων πολιτών, επιχειρήσεων και ιδρυμάτων καθώς και στα έσοδα από εκδηλώσεις που διοργανώνει. Με βάση τις οικονομικές μας δυνατότητες, έχουμε πραγματοποιήσει περισσότερες από 22.000 δωρεάν νοσηλείες στα σπίτια. Μεταξύ των δράσεων που αναπτύξαμε είναι η εθελοντική υπηρεσία στήριξης του μοναχικού ασθενή, η στήριξη οικογενειών με οικονομικά προβλήματα προσφέροντας τρόφιμα, η δωρεάν παροχή ορθοπεδικών ειδών σε ασθενείς από τη δανειστική μας αποθήκη, η διοργάνωση επιστημονικών εκδηλώσεων για τη νοσηλεία στο σπίτι (συμπόσια, ομιλίες) σε συνεργασία με άλλους φιλανθρωπικούς φορείς κ.ά. Από τον Απρίλιο του τρέχοντος έτους θα λειτουργήσουμε δωρεάν το Κοινωνικό Ιατρείο & Φαρμακείο για ανασφάλιστους και άπορους συμπολίτες μας, στους ειδικά διαμορφωμένους χώρους που διαθέτουμε, στην ίδια διεύθυνση.